பலேடியம்(II,IV) புளோரைடு

பலேடியம்(II,IV) புளோரைடு (Palladium(II,IV) fluoride) என்பது PdF3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். பலேடியமும் புளோரினும் சேர்ந்து உருவாகும் இச்சேர்மம் பலேடியம் டிரைபுளோரைடு என்ற பெயராலும் அழைக்கப்படுகிறது. ஆனால் இது பலேடியம்(II) எக்சாபுளோரோ பல்லேடேட்டு(IV) என்ற கலப்பு இணைதிறன் சேர்மமாக விவரிக்கப்படுவது சிறப்பாகும்.  பெரும்பாலும் இதை Pd[PdF6] அல்லது Pd2F6 என்ற மூலக்கூற்று வாய்ப்பாட்டால் எழுதுவார்கள்
.

தயாரிப்பு 
பலேடியம் உலோகத்துடன் புளோரின் வாயுவைச் சேர்த்து வினைபுரியச் செய்தால் அதிக நிலைப்புத்தன்மை கொண்ட  Pd[PdF6] உருவாகிறது
 
2Pd + 3F2 → Pd[PdF6]
 
Pd[PdF6] பாரா காந்தத் தன்மையுடன் காணப்படுகிறது. Pd(II) மற்றும்  Pd(IV) இரண்டும் படிகக் கட்டமைப்பின் என்முகத் தளங்களை ஆக்கிரமிக்கின்றன.  கட்டமைப்பில் காணப்படும் PdII-F பிணைப்பு இடைவெளி  2.17 Å ஆகும். மற்றும் PdIV-F பிணைப்பு இடைவெளி  1.90 Å.ஆகும்

மேற்கோள்கள் 

பலேடியம் சேர்மங்கள்
புளோரைடுகள்
உலோக ஆலைடுகள்
கலப்பு இணைதிறன் சேர்மங்கள்